Tolong jelaskan mengenai Othman Wok dalam bahasa melayu

Tuan Haji Othman bin Wok (lahir 8 Oktober 1924 – 17 April 2017) ialah bekas Menteri Sosial dan ahli parlimen PAP yang mewakili Kawasan Pasir Panjang antara tahun 1963 dan 1977. Di awal kerjayanya beliau adalah seorang tokoh wartawan Bahasa Melayu sejak 1946, kemudian beliau menjadi timbalan editor akhbar berbahasa Melayu, Utusan Melayu Singapura.

Beliau menyertai PAP selepas beberapa sahaja penubuhannya pada tahun 1954 ketika itu beliau percaya pada hak samarata dan dasar multi-perkauman dan anti kepada raja-raja melayu. Ketika itu beliau banyak membantu melalui penulisan mengenai penubuhan negara multi-perkauman dan hak samarata dan dasar anit raja-raja melayu di dalam akhbar Petir sebuah suratkhabar berbahasa Melayu keluaran Parti PAP. Selepas itu beliau dipilih sebagai salah seorang ahli dewan editorial buletin Petir dan dalam masa yang sama juga seorang lagi pemimpin tertinggi PAP iaitu Ahmad Ibrahim menjemput beliau untuk menjadi ketua cawangan PAP Geylang Serai / Tampines pada tahun 1959.

Pada tahun 1959, beliau bertanding menjadi calon untuk PAP di kawasan Majlis Bandaran bagi kawasan Kampung Kembangan berlawan dengan calon UMNO, beliau tewas dalam pertandingan itu. Kemudian, beliau sekali lagi bertanding di parlimen Pasir Panjang dan kali ini beliau menang.

Selepas Singapura berpisah dari Malaysia pada tahun 1963, beliau telah dilantik oleh Lee Kuan Yew sebagai Menteri Hal Ehwal Sosial.

Pada 17 April 2017, beliau meninggal dunia pada pukul 12:21 tengah hari (waktu tempatan) di Hospital Umum Singapura akibat masalah kesihatan. Beliau dikebumikan di Tanah Perkuburan Islam Choa Chu Kang pada hari seterusnya.